شه‌فه‌ق نيوز/ وه‌ڕه‌يه‌وبه‌رايه‌تى ته‌ندروستى له‌ هه‌ولێر، ئاشكراى خاسه‌وبوين په‌نج كه‌س تر له‌ ڤايرۆس كۆرۆناى تازه‌.
وه‌ڕيه‌وبه‌رايه‌تيه‌گه‌ له‌ به‌ياننامه‌يگ ئه‌را شه‌فه‌ق نيوز وت: ئه‌نجامه‌يل وشكانن تاقيگايى ك له‌لايه‌ن وه‌ڕيه‌وبه‌رايه‌تى ته‌ندروستى هه‌ولێره‌و ئه‌نجام دريانه‌، ئه‌وه‌ ده‌رخستنه‌ ك په‌نج تويشبوێ وه‌ ڤايرۆس كۆرۆنا وه‌ ته‌واوى له‌ ڤايرۆسه‌گه‌ خاسه‌و بوينه‌و نه‌خوه‌شخانه‌ وه‌جى هيشتنه‌.
باس له‌وه‌يش كرد شماره‌ى ئه‌و كه‌سه‌يله‌ ك خاسه‌وبوينه‌ ره‌سيه‌سه‌ 194 حاڵه‌ت له‌ناونى 212 حاڵه‌ت تويشبوين ك پاريزگاى هه‌ولێر له‌ سه‌ره‌تاى ده‌ركه‌فتن ڤايرۆسه‌گه‌و له‌ هه‌رێم كوردستان تائيسه‌ تۆمارى كردگه‌.
